PÖYTÄKIRJA

Hallituksen kokous 11/2010
Iltakoulu ry
Aika: torstai 04.11.2010 kello 17:07–19:00
Paikka: Päätalon sali C1, Tampereen yliopisto

Läsnäolijat:
Gritten Naams, puheenjohtaja
Matti Muhli, sihteeri
Maria Tervonen
Veikko Mäkelä
Niilo Palin
Aki Luoto, pois 18:43
Hanna Meriläinen
Saara Kuittinen, pois 18:30
Johannes Lehtinen
Noomi Saarinen, pois 18:50
Nelli Manninen
Johanna Kaunisvaara, pois 18:50

1.	Kokouksen avaus
Puheenjohtaja avasi kokouksen kello 17:07.

2.	Laillisuus ja päätösvaltaisuus
Kokous todettiin lailliseksi ja päätösvaltaiseksi.

3.	Pöytäkirjantarkastajien valinta
Pöytäkirjantarkastajiksi valittiin Maria Tervonen ja Aki Luoto.

4.	Esityslistan hyväksyminen 
Kohdan 5 ”Ilmoitusasiat ja posti” alta poistettiin alakohta ”Uusien jäsenten hyväksyminen”. Muuten esityslista hyväksyttiin sellaisenaan työjärjestykseksi.

5.	Ilmoitusasiat ja posti
P-Klubin muistaminen vuosijuhlien kunniaksi
Iltakoulu ry muistaa 35-vuotiasta Turun yliopiston politiikan opiskelijoiden P-Klubia onnittelukortilla, jonka hankinnasta ja lähettämisestä vastaa varapuheenjohtaja Ilari Väänänen.

6.	Talous
Rahastonhoitaja Hanna Meriläinen tiedotti, että yhdistyksen taloustilanne on hyvä. Tilillä on noin 3900€.
 
Keskusteluasiat

7.	Vuoden 2011 toimintasuunnitelma ja budjetti
Kokouksessa luonnosteltiin vuoden 2011 toimintasuunnitelmaa edellisen vuoden toimintasuunnitelman perusteella. Päälinjat pysyvät samoina, lopullinen versio toimintasuunnitelmasta koostetaan sähköpostin avulla ja arvioidaan tulevassa hallituksen kokouksessa.

8.	Mennet ja tulevat tapahtumat
Tamyn 85. vuosijuhliin osallistuminen ja lahja
Päätettiin yksimielisesti, että Tamyn vuosijuhliin osallistuvat Iltakoulun hallituksen jäsenet hankkivat järjestölle jonkin aineettoman lahjan.
 
Oikeustieteilijöiden SAKKE-tapahtuma 19.–21.11.2010
Iltakoulu järjestää rastin oikeustieteellisten ainejärjestöjen SAKKE-tapahtumaan perjantaina 19.11.2010. Rasti järjestetään ortodoksikirkon luona ja koulutuspoliittinen vastaava Johannes Lehtinen vastaa rastin suunnittelusta.

Iltakoulun pikkujoulut 02.12.
Iltakoulun pikkujoulut järjestetään torstaina 02.12.2010 ravintola Doriksessa kello 19:00 alkaen. Illan teema on tiedossa ja suunnittelu vauhdissa, tapahtumasta tiedotetaan lähempänä sähköpostitse.

Hallituksen virkistysilta
Iltakoulun hallituksen virkistys- ja kauden päätöstapahtuma järjestetään todennäköisesti viikolla 49.

9.	Toimikunnat
9.1. Juhla- ja tapahtumatoimikunta
Marraskuun ”ei niin yllättävä” sauna
Jäsenistölle järjestetään ”yllätyssauna” Sorin saunalla tiistaina 09.11.2010. Saunominen alkaa kello 19:00 ja tilan vuokra maksaa 220€.

Iltakoulun sitsit marraskuussa
Iltakoulun suurempana syysjuhlana järjestetään sitsit tiistaina 23.11.2010 ravintola Jack the Roosterissa. Teemana tulee olemaan ”gaala”. Tarjoilut on tilattu ravintolalta ja ne maksavat 22€/henkilö.

9.2. Ulkosuhde- ja koulutuspoliittinen toimikunta
Yliopiston koulutusuudistuksen toteuttamista johtamistieteiden yksikön osalta suunnitteleva työpaja järjestetään perjantaina 03.12.2010 kello 12:00 alkaen. Iltakoulun puolesta tapahtumaan osallistuu ainakin koulutuspoliittinen vastaava Johannes Lehtinen.

Politiikan tutkimuksen laitoksen opiskelijoiden ja henkilökunnan yhteinen jouluinen keskustelutilaisuus eli ”laitosglögit” järjestetään keskiviikkona 15.12.2010.

Tulevan Johtamiskorkeakoulun ainejärjestöjen opiskelijaedustajat kokoontuvat ensimmäisen kerran Sorin klubilla tiistaina 09.11.2010 kello 19:00 alkaen. Tapahtumassa suunnitellaan opiskelijoiden osallistumista ja edustamista toimintansa aloittavassa johtamistieteiden yksikössä.

Koulutuspoliittinen toimikunta kokoontuu keskiviikkona 10.11.2010 klo 17:00 alkaen päätalon luentosalissa A2a. Tilaisuudessa on tarkoitus keskustella politiikan opiskelijoiden näkemyksistä ja toiveista tulevia johtamistieteiden yksikön uusia tutkinto-ohjelmia valmisteltaessa.
9.3. Työelämä- ja varainhankintatoimikunta	
Politiikan tutkimuksen laitoksen ja Iltakoulun välisestä työelämäyhteistyöstä sekä työelämätoimikunnan nettisivuista ja tuloksista tullaan keskustelemaan lähiaikoina. Uudet haalarit saapuvat viimeistään pikkujouluihin, ja haalarifirman toimituksen viivästymisen vuoksi haalareista tullaan saamaan alennusta.

9.4. Tuutor- ja kv-toimikunta
Uusien kansainvälisten tuutoreiden etsiminen kevätlukukaudelle on alkamassa. Vanhoja kv-tuutoreita on jo kysytty mukaan ja uusien rekrytointi pannaan vauhtiin viikolla 45.

9.5. Kulttuuri- ja liikuntatoimikunta
Kulttuuri- ja liikuntatoimikunta järjestää torstaina 11.11.2010 tutustumiskierroksen Kalevankankaan hautausmaalle. Osallistujat kokoontuvat kello 17:00 hautausmaan portilla. 

10.	META
Muita esille tulevia asioita ei ollut.

 Päätökset

11.	Tutkinto-ohjelmien suunnitteluryhmän opiskelijaedustajien hyväksyminen
Kokous käsitteli esityksen johtamistieteiden yksikön tutkinto-ohjelmien suunnitteluryhmän opiskelijaedustajista. Esityksen mukaan kansainvälisen politiikan oppiaineen varsinainen edustaja on Johannes Lehtinen ja hänen varajäseninään Katariina Mustasilta ja Iida Jaakkola. Valtio-opin varsinainen edustajaksi esitettiin Gritten Naamsia ja hänen varajäsenikseen Santeri Ulkuniemeä ja Sinikukka Pyykköstä. Esitys hyväksyttiin yksimielisesti.

12.	Fuksikastajaisten palkinto
Kokous päätti yksimielisesti korvata Saara Kuittiselle tämän fuksikastajaisten parhaan ryhmän palkintoon käyttämät 15€.

13.	Syyskokouksen uusi ajankohta
Iltakoulu ry:n sääntömääräinen syyskokous siirrettiin pidettäväksi maanantaina 29.11.2010 kello 17:00 alkaen.

14.	Seuraavasta kokouksesta sopiminen
Hallituksen seuraava kokous järjestetään torstaina 18.11.2010 kello 17:00.

15.	Kokouksen päättäminen
Puheenjohtaja päätti kokouksen kello 19:00.

Gritten Naams						Matti Muhli
puheenjohtaja						sihteeri

Maria Tervonen					Aki Luoto
pöytäkirjantarkastaja					pöytäkirjantarkastaja